Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény (továbbiakban: Ekt.) hatálya alól kivette a jogalkotó a magánjellegû kommunikációt, az
Paragraph Index: 617

(1) bekezdésében foglaltaknak. Az interneten bárki közzéteheti véleményét, ennek során azonban ügyelni kell az egyén személyiségi jogainak, így becsületének, magántitkainak és személyes adatainak védelmére. E jogok megsértése esetén az érintett bírósághoz fordulhat. (1370/A/2004) Az egyik megyei jogú város önkormányzata a hivatalos honlapján történõ fórumozást kétszintû regisztrációhoz kötötte. A hozzászólás elõzetes moderálás alóli mentességét biztosította volna az a regisztráció, amellyel a személyazonosító igazolvány számát és a bejelentett lakcímet kellett megadni, a hozzászóló személyazonosságának ellenõrzése céljából. Az önkormányzat terve az volt, hogy a megadott adatokat összevetik a személyi adat és lakcímnyilvántartásuban szereplõ személyes adatokkal a jogsértõ tartalmak és hozzászólások kiszûrése érdekében. A biztos álláspontja kialakításakor figyelembe vette az interneten kialakult gyakorlatot a fórumozás tekintetében, ennek alapján pedig az önkormányzatnak mint tartalomszolgáltatónak nem kötelessége felelõsséget vállalni a szabad véleménynyilvánításhoz való jog gyakorlásával elkövetett jogsértésekért. Ennek következtében a felhasználók személyazonosságának megállapítása nem tartozik a tartalomszolgáltatói feladatkörbe. Az önkormányzat által meghatározott cél megvalósulását egyébként sem szolgálja az olyan személyes adatok kezelése, mint lakcím- és személyazonosító igazolvány szám, mert az internetes közegben ezen adatok alapján nem lehetséges a hozzászóló személyazonosságát minden kétséget kizáróan megállapítani, hiszen az azonosításnak elengedhetetlen feltétele a személyes jelenlét. Az önkormányzat ezzel az eljárással egyéb vonatkozásban is sértette volna az adatkezelés elõírásait. Ugyanis azt a nyilvántartást használta volna fel az internetezõk adatainak az ellenõrzésére, melyet az Nytv.-ben meghatározott célok érdekében vezet. A fórumon hozzászólók személyazonosságának ellenõrzésével azonban ettõl a céltól eltérõ adatkezelést folytatott volna. (126/A/2004, 253/A/2004, 881/A/2004) A kéretlen elektronikus reklámok („spamek”) továbbra is bosszúságot okoznak az internet szereplõinek, két beadvány is érkezett olyan adatbázis jogszerûségének vizsgálata céljából, amelyek ezt orvosolandó a spam-küldõk leveleit tartalmazná. A beadványozók egyfajta szégyentáblaként funkcionáló adatállományt kívántak létrehozni, amely az Interneten bárki számára elérhetõ lenne. A honlapon a kéretlen levél küldõjének a neve és e-mail címe, illetve maga a levél jelenne meg. A biztos álláspontja szerint a honlapon szereplõ e-mail címek személyes adatnak minõsülhetnek, ha a cím és természetes személy között helyreállítható kapcsolat van. Az a tény, hogy a cím birtokosa a kéretlen levél küldésével jogellenesen jár el, még nem jelenti azt, hogy az adatok nyilvánosságra hozhatóak. Ezek az adatok – törvényi felhatalmazás hiányában – csak az érintett hozzájárulásával jeleníthetõk meg. Nincs azonban akadálya az e-mail közzétételének, ha a cím nem személyes adat – például az egy gazdasági társaság címe –, és közzétehetõ a levél tartalma is, amennyiben az személyes adatot nem tartalmaz. (750/A/2004, 1598/K/2004) A Magyar Hivatalos Közlönykiadó ingyenes, on-line szolgáltatást nyújtó honlapjával kapcsolatosan több panasz is érkezett, ugyanis a kiadó szolgáltatása kizárólag elõzetes regisztrációval vehetõ igénybe. Az adatvédelmi biztos megkeresésére adott válaszlevelében a Magyar Hivatalos Közlönykiadó az adatfelvétel több célját is megjelölte, így a kapcsolattartás céljára szolgáló adatgyûjtést, valamint a statisztikai célú adatgyûjtést. A biztos állásfoglalásában megállapította, hogy nem kifogásolható, ha a Közlönykiadó ingyenes szolgáltatásának igénybevételét a regisztrációhoz mint a személyes adatok kezeléséhez való hozzájáruláshoz köti. Az adatszolgáltatás önkéntességéhez azonban elengedhetetlen a megfelelõ tájékoztatás. Ez utóbbi az adatkezelés célhozkötöttsége elvének maradéktalan érvényesüléséhez is szükséges, ezért a biztos javasolta a Közlönykiadónak, hogy a regisztrációs ûrlap módosításával tegyen eleget tájékoztatási kötelezettségének. A regisztráció során megadott adatokat egyébként nem ellenõrizték. Az ügy kapcsán említésre méltó, hogy 2005/87/II. szám (71/K/2004, 752/K/2004, 1768/K/2004) Az év végén az adatvédelmi biztos hivatalból vizsgálatot indított a www.magyarorszag.hu domain néven elérhetõ Kormányzati Portál adatkezeléseivel kapcsolatosan. A portál jelenleg számos közérdekû adatnak biztosít nyilvánosságot, ugyanakkor olyan szolgáltatást is tartalmaz, melyek a felhasználó személyes adatainak kezelésével jár. A vizsgálattal az adatvédelmi biztos célja, hogy olyan egységes adatvédelmi elveket, adatkezelési szabályokat állapítson meg, amelyeket ajánlásként követhetnek a köz- és magánszférához tartozó portálok üzemeltetõi, szerkesztõi a személyes adatok védelméhez és a közérdekû adatok nyilvánosságához való jog maradéktalan érvényesülése érdekében. Hitelintézetek Ebben az évben a hitelintézetek adatkezelésének legérzékenyebb területe ismét a központi hitelinformációs rendszer keretei közt folytatott adatkezelések, illetve adattovábbítások jogi megítélése volt. Újra felmerült többek között a kezesek adatai továbbításának kérdése; ezzel kapcsolatban több megbeszélés is zajlott az év folyamán a hitelintézetek, az Igazságügyi Minisztérium (továbbiakban: IM), valamint az adatvédelmi biztos között. A központi hitelinformációs rendszer mûködését érintõ indítványok száma az elmúlt évben tovább növekedett, ennek hátterében részben a lakossági hitelállomány, és ezzel párhuzamosan a „rossz” adósok számának fokozatos növekedése áll. Az indítványokból egyértelmûen megállapítható, hogy a központi hitelinformációs rendszer szabályait – a lakossági hitelmulasztások nyilvántartásával összefüggésben – a jogalkotónak a közeljövõben pontosítani szükséges. Az adatvédelmi biztos a szabályozás gyakorlati megvalósulása során több hiányosságot is feltárt, melyek közül csak néhányat emelünk ki.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes